Toulonban nőtt fel, ahol szüleinek kerékpárboltja volt. 1949–1951 között Párizsban a Filmművészeti Főiskola (IDHEC) hallgatója, a Sorbonne színjátszóinak rendezőasszisztense volt. Diplomája megszerzése után mint riporter és rendezőasszisztens dolgozott a televízióban. 1956–1959 között katonai szolgálatot teljesített, valamint a Hadsereg Film munkatársa volt. Az 1973-as cannes-i filmfesztivál zsűritagja volt. 1976–1986 között a Filmművészeti és Filmtechnikai Akadémia elnöke volt.